**ดิเอโก อาร์มันโด มาราโดนา** (สเปน: *Diego Armando Maradona*, ออกเสียง [ˈdjeɣo maɾaˈðona]) (30 ตุลาคม ค.ศ. 1960 – 25 พฤศจิกายน ค.ศ. 2020) เป็นอดีตนักฟุตบอลชาวอาร์เจนตินา และอดีตเป็นผู้จัดการทีมชาติอาร์เจนตินา เขาถือเป็น 2 นักฟุตบอลที่ยิ่งใหญ่ที่สุดตลอดกาล เมื่อเทียบกับเปเล่ เขาได้รับการลงคะแนนทางอินเทอร์เน็ตครั้งแรก กับรางวัลผู้เล่นฟีฟ่าแห่งศตวรรษ โดยได้รับร่วมกับเปเล่

ประวัติ
-------

มาราโดนาเกิดในปี ค.ศ. 1960 ที่เมืองลานุส ประเทศอาร์เจนตินา ตอนอายุ 8 ปี เขาเริ่มเล่นฟุตบอลให้กับสโมสรท้องถิ่น Estrella Roja ก่อนจะถูกเรียกให้มาติดสโมสรเยาวชนของ Argentinos Juniors ซึ่งมาราโดนาเริ่มเล่นในระดับอาชีพด้วยวัย 15 ปี และกลายเป็นผู้เล่นอายุน้อยที่สุดในประวัติศาสตร์ของลีกฟุตบอลปริเมราดิบิซิออน ต่อมาเขาย้ายไปร่วมสโมสรโบกายูนิออร์ส ในปี ค.ศ. 1982 มาราโดนาย้ายไปอยู่สโมสรฟุตบอลบาร์เซโลนาในสเปนด้วยค่าตัว 7.6 ล้านดอลลาร์สหรัฐ ซึ่งถือว่าสูงที่สุดในขณะนั้น แต่ด้วยอาการบาดเจ็บและปัญหาหลายอย่างทำให้มาราโดนาย้ายไปอยู่สโมสรนาโปลีในอิตาลี ที่ซึ่งเขาได้รับตำแหน่งกัปตันทีมและพาสโมสรสร้างสถิติใหม่หลายอย่าง หลังจากนั้นมาราโดนาย้ายไปอยู่สโมสรฟุตบอลเซบิยา นีเวลส์โอลด์บอยส์ และกลับมาอยู่สโมสรโบกายูนิออร์สก่อนจะเลิกเล่นในปี ค.ศ. 1997 ในด้านทีมชาติ มาราโดนาติดทีมชาติในปี ค.ศ. 1977 และนำทีมอาร์เจนตินาชนะฟุตบอลโลก 1986 ที่ประเทศเม็กซิโก ซึ่งในฟุตบอลโลกครั้งนี้มาราโดนาได้ทำ "ประตูหัตถ์พระเจ้า" ที่เป็นที่ถกเถียงระหว่างแข่งกับทีมชาติอังกฤษ มาราโดนาเล่นทีมชาติเป็นครั้งสุดท้ายในฟุตบอลโลก 1994

หลังเลิกเล่นฟุตบอลอาชีพ มาราโดนาทำหน้าที่เป็นผู้จัดการสโมสรฟุตบอลหลายสโมสร โดยสโมสรสุดท้ายคือยิมนาเซียเดลาปลาตา มาราโดนาเสียชีวิตจากภาวะหัวใจหยุดเต้นที่บ้านในเมืองติเกร ประเทศอาร์เจนตินาในปี ค.ศ. 2020

นักฟุตบอลอาชีพ
--------------

ในบทบาทนักฟุตบอลอาชีพ มาราโดนาเล่นให้กับสโมสรอาร์เฆนติโนสยูนิออร์ส, โบกายูนิออร์ส, บาร์เซโลนา, นิวเอลล์โอลด์บอยส์ และ นาโปลี ยังสร้างสถิติในเรื่องค่าสัญญาในระดับนานาชาติ เขาเล่นให้กับทีมอาร์เจนตินา 91 นัด ทำประตู 34 ประตู เขาเล่นในฟุตบอลโลก 4 ครั้ง โดยในการแข่งขันฟุตบอลโลก 1986 เขานำทีมอาร์เจนตินาชนะทีมเยอรมันตะวันตกในรอบสุดท้าย และยังได้รับรางวัลลูกบอลทองคำในฐานะผู้เล่นยอดเยี่ยม ในการแข่งครั้งนี้ในรอบ 8 ทีมสุดท้าย เขาทำคะแนน 2 ประตู จากผล 2–1 เหนือทีมอังกฤษ โดยในประตูแรกเป็นที่รู้จักในชื่อ "ประตูหัตถ์พระเจ้า" ในขณะที่ประตูที่ 2 เป็นการครองลูกระยะ 60 เมตร เลี้ยงหลบผู้เล่นอังกฤษ 6 คน จนได้รับขนานนามว่า "ประตูแห่งศตวรรษ"

จากหลายเหตุผล ทำให้มาราโดนาเป็น 1 ในนักกีฬาที่มีข้อขัดแย้งและเป็นที่ต้องการของนักข่าวมากที่สุดคนหนึ่ง เขาถูกพักการเล่นฟุตบอลเป็นเวลา 15 เดือนในปี ค.ศ. 1991 หลังจากตรวจพบว่าเขาเสพโคเคนในประเทศอิตาลี และถูกส่งกลับบ้านในฟุตบอลโลก 1994 ที่สหรัฐอเมริกาหลังจากตรวจพบใช้สารเอฟิดรีน

หลังจากที่เขาเกษียณจากการเป็นนักเตะฟุตบอลในวันครบรอบอายุ 37 ปี ในปี ค.ศ. 1997 เขาทนทุกข์อาการป่วยมากขึ้นและน้ำหนักเพิ่ม และยังติดโคเคนอย่างต่อเนื่อง ในปี ค.ศ. 2005 หลังจากผ่าตัดท้องช่วยทำให้เขาควบคุมเรื่องน้ำหนักได้ หลังจากชนะจากการติดโคเคนได้เขาเป็นพิธีกรรายการชื่อดังในอาร์เจนตินา

ผู้จัดการทีมฟุตบอลอาชีพ
-----------------------

มาราโดนาสมัยเป็นผู้จัดการทีมสโมสรอัลวัศล์ของประเทศสหรัฐอาหรับเอมิเรตส์ในปี ค.ศ. 2012
มาราโดนาเคยรับงานคุมทีมอูร์รากัน (Hurracan) ในดิวิชัน 1 อาร์เจนตินา แต่ทำทีมจนตกชั้นตั้งแต่ฤดูกาลแรกที่ทำงาน เมื่อปี ค.ศ. 2009 มาราโดนาเข้ารับตำแหน่งผู้จัดการทีมชาติอาร์เจนตินา แต่กลับทำทีมหมิ่นเหม่ต่อการตกรอบคัดเลือกฟุตบอลโลก 2010 เคราะห์ยังดีที่อาร์เจนตินาเอาชนะอุรุกวัยไปได้ 1–0 ในนัดสุดท้ายของรอบคัดเลือก จึงผ่านเข้ารอบสุดท้ายฟุตบอลโลก 2010 ได้สำเร็จ เป็นเหตุให้มาราโดนาต่อว่านักข่าวที่เคยวิพากษ์วิจารณ์เขามาตลอด ทำให้สหพันธ์ฟุตบอลนานาชาติ (ฟีฟ่า) ลงโทษแบนเขาสองเดือนด้วยกัน เดือนมิถุนายน 2010 มาราโดนานำทีมชาติอาร์เจนตินาสู้ศึกฟุตบอลโลก 2010 ที่ประเทศแอฟริกาใต้ เข้าถึงรอบก่อนรองชนะเลิศ ก่อนจะแพ้ให้กับทีมชาติเยอรมนี 0–4

เกียรติประวัติ
--------------

### สโมสร

**โบกายูนิออร์ส**

* ปริเมราดิบิซิออน: 1981 เอสตาดิโอเมโตรโปลิตาโน

**บาร์เซโลนา**

* โกปาเดลเรย์: 1982–83
* โกปาเดลาลิกา: 1983
* ซูเปร์โกปาเดเอสปัญญา: 1983

**นาโปลี**

* เซเรียอา: 1986–87, 1989–90
* โกปปาอีตาเลีย: 1986–87
* ยูฟ่าคัพ: 1988–89
* ซูแปร์โกปปาอีตาเลียนา: 1990

### ทีมชาติ

**อาร์เจนตินา รุ่นเยาวชน**

* ฟุตบอลโลก ยู 20: 1979

**อาร์เจนตินา**

* ฟุตบอลโลก: 1986
* อาร์ทิมิโอ ฟรานจิ โทรฟี่: 1993

อ้างอิง
-------

1. ↑  BBC - "cyber-blitz by Maradona fans in Internet Poll"
2. ↑  CNNSI - "Split decision: Pelé, Maradona each win FIFA century awards after feud" เก็บถาวร 2014-06-10 ที่ เวย์แบ็กแมชชีน Last retrieved May 30, 2006
3. ↑  However, it should be mentioned that Pelé and numerous FIFA officials criticised the poll for a number of methodological shortcomings, most notably, for the 'recency effect'. In a separate survey conducted by the IFFHS, Maradona placed 5th best player of the century, behind fellow countryman Alfredo Di Stefano.
4. 1 2  A SUMMARY OF MARADONA's LIFE เก็บถาวร 2013-12-11 ที่ เวย์แบ็กแมชชีน, vivadiego.com. Retrieved 18 August 2006.
5. ↑  "Life and crimes of Diego Armando Maradona". The Telegraph. Retrieved 15 October 2015
6. ↑  "Maradona brings success to Napoli". ESPN. Retrieved 16 May 2014
7. ↑  "World Cup 1986". ESPN. Retrieved 24 April 2014
8. ↑  McCarthy, David (18 November 2008). Terry Butcher: Maradona robbed England of World Cup glory เก็บถาวร 27 พฤษภาคม 2010 ที่ เวย์แบ็กแมชชีน. Daily Record.
9. ↑  Polden, Jake (November 25, 2020). "Diego Maradona dead: Argentine football legend, 60, dies after cardiac arrest". *Daily Mirror*. สืบค้นเมื่อ November 25, 2020.
10. ↑  Five days with Diego Jason Bernard, news.bbc.co.uk, 30 April 2006. Retrieved 6 August 2006.
11. ↑  "เดอะเตี้ย"โดนดี,ฟีฟ่าแบน2เดือนฐานปากร้ายด่านักข่าว[*ลิงก์เสีย*]
12. ↑  World Cup 2010: The best of Argentina manager Diego Maradona
13. 1 2 3 4 5  De Calò, Alessandro (2011). *Il calcio di Maradona ai raggi X* (ภาษาอิตาลี). La Gazzetta dello Sport. p. 6.
14. ↑  Josef Bobrowsky (9 July 2009). "Artemio Franchi Trophy 1993". RSSSF. เก็บจากแหล่งเดิมเมื่อ 19 October 2020. สืบค้นเมื่อ 16 September 2018.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ดิเอโก มาราโดนา**

วิกิคำคมมีคำคมเกี่ยวกับ ***ดิเอโก มาราโดนา***

* Official website[*ลิงก์เสีย*]

| * ด
* ค
* ก
ทีมระดับโลกแห่งศตวรรษที่ 20 |
| --- |
| ผู้รักษาประตู | 
* สหภาพโซเวียต เลฟ ยาชิน

 |
| กองหลัง | 
* บราซิล Carlos Alberto
* เยอรมนีตะวันตก ฟรันทซ์ เบ็คเคินเบาเออร์
* อังกฤษ บ็อบบี มัวร์
* บราซิล Nílton Santos

 |
| กองกลาง | 
* เนเธอร์แลนด์ โยฮัน ไกรฟฟ์
* อาร์เจนตินา/โคลอมเบีย/สเปน อัลเฟรโด ดิ เอสเตฟาโน
* ฝรั่งเศส มีแชล ปลาตีนี

 |
| กองหน้า | 
* บราซิล การิงชา
* อาร์เจนตินา ดิเอโก มาราโดนา
* บราซิล เปเล่

 |

| * ด
* ค
* ก
บอลทองคำ · ฟุตบอลโลก |
| --- |
| 
* **1982:** อิตาลี รอสซี
* **1986:** อาร์เจนตินา มาราโดนา
* **1990:** อิตาลี สกิลลาชี
* **1994:** บราซิล โรมารีอู
* **1998:** บราซิล โรนัลโด
* **2002:** เยอรมนี คาห์น
* **2006:** ฝรั่งเศส ซีดาน
* **2010:** อุรุกวัย ฟอร์ลัน
* **2014:** อาร์เจนตินา เมสซิ
* **2018:** โครเอเชีย มอดริช
* **2022:** อาร์เจนตินา เมสซิ

 |
| **Golden Ball was first awarded in 1982, and previous winners are uncertain.** |

| * ด
* ค
* ก
กัปตันในชุดชนะเลิศฟุตบอลโลก |
| --- |
| 
* **1930:** อุรุกวัย นารัซซี
* **1934:** อิตาลี คอมบิ
* **1938:** อิตาลี เมอัซซา
* **1950:** อุรุกวัย วาเรล่า
* **1954:** เยอรมนีตะวันตก วัลเทอร์
* **1958:** บราซิล เบลลีนี
* **1962:** บราซิล ราโมส
* **1966:** อังกฤษ มัวร์
* **1970:** บราซิล การ์โลส อัลเบร์โต
* **1974:** เยอรมนีตะวันตก เบ็คเคินเบาเออร์
* **1978:** อาร์เจนตินา พาสซาเรลลา
* **1982:** อิตาลี ซอฟฟ์
* **1986:** อาร์เจนตินา มาราโดนา
* **1990:** เยอรมนีตะวันตก มัทเธอุส
* **1994:** บราซิล ดุงก้า
* **1998:** ฝรั่งเศส เดช็อง
* **2002:** บราซิล กาฟู
* **2006:** อิตาลี กันนาวาโร
* **2010:** สเปน กาซิยัส
* **2014:** เยอรมนี ลาห์ม
* **2018:** ฝรั่งเศส โยริส
* **2022:** อาร์เจนตินา เมสซิ

 |